stanford-oval/wikipedia huggingface dataset:
Dixie Kong
Muussa mediassa > Donkey Kong Country (televisiosarja)

Dixie Kong esiintyy satunnaisesti Nintendon ja Nelvanan tuottamassa Donkey Kong Country -televisiosarjassa. Esityksessä hänen persoonallisuutensa on dramaattisesti erilainen kuin peleissä. Jaksoissa Get a Life, Don't Save One ja Klump's Lumps Dixie menettää lemmikkirapunsa ja hummerinsa. Jälkimmäisessä jaksossa hänen on myös osoitettu olevan luottavaisempi kuin muut kongit, koska hän ystävystyy äskettäin erotetun kenraali Klumpin kanssa. Hän on ainoa ohjelmaan kuuluva Kong, joka tekee debyyttinsä Donkey Kong Country 2: ssa.
Hänen ensimmäinen esiintymisensä sarjassa on jaksossa Kong for a Day. Tässä jaksossa hän piristää Donkey Kongia sen jälkeen, kun Funky on vihainen hänelle, ja hän myös lähtee hänen kanssaan, kun hänen on poistuttava saarelta. Heidän ollessaan viidakossa Krusha matkii Donkeyn ääntä ja huijaa Dixieä ja se saa hänet uskomaan, että Donkey Kong lyö häntä ja sanoo pahaa Diddystä.
Jaksossa From Zero to Hero , hän on yksi niistä hahmoista, jotka tapaavat nähdäkseen Crankyn uuden kokeilun, röntgenlaitteen. Kun Bluster astuu sisään ja sanoo, että hänellä on enemmän oikeuksia kuin Dixiellä ja muilla vain siksi, että hän on rikas, hän suuttuu ja kertoo hänelle, että hän on merkityksetön.
Muussa mediassa > Super Mario Bros. -elokuva

Elokuvan aikana Dixie istuu Diddy Kongin ja Chunky Kongin kanssa Suuressa Kongin kehässä. Kun Cranky Kong moittii Diddyä siitä, että hän hurrasi liian pitkään, Dixie tuijottaa Diddyä paheksuneena itsensä nolaamisesta. Dixie, Diddy ja Chunky reagoivat siihen, että Cat Mario näyttää suloiselta, ja kannustavat Marioa, kun tämä voittaa ottelun Donkey Kongia vastaan.
Comes a Time

| Comes a Time Neil Young |
| --- | --- | --- |

Studioalbumin tiedot
 Julkaistu: lokakuu 1978
 Tuottaja(t): Neil Young, David Briggs, Ben Keith, Tim Mulligan
 Tyylilaji: country rock, folk rock, rock
 Kesto: 35.39
 Levy-yhtiö: Reprise
Neil Youngin muut julkaisut
| Decade 1977 | Comes a Time 1978 | Rust Never Sleeps 1979 |
Comes a Time on Neil Youngin vuonna 1978 julkaistu albumi.
Albumin päätöskappale, cover-versio Ian Tysonin tunnetusta folk-laulusta ”Four Strong Winds”, julkaistiin singlenä, ja se nousi Yhdysvaltojen Adult Contemporary -listan 20 parhaan joukkoon.
Kappaleet

Kaikki kappaleet paitsi erikseen mainitut ovat Neil Youngin.
Goin' Back – 4.43
Comes a Time – 3.05
Look Out for My Love – 4.06 (Crazy Horsen kanssa)
Lotta Love – 2.40 (Crazy Horsen kanssa)
Peace of Mind – 4.06
Human Highway – 3.09
Already One – 4.53
Field of Opportunity – 3.08
Motorcycle Mama – 3.08
Four Strong Winds – 4.07 (säv. ja san. Ian Tyson)
Arviot

Rolling Stone:
Allmusic:
Robert Christgau: A
Daniel Lewis Lee

| Daniel Lewis Lee> Henkilötiedot |
| --- | --- |
Syntynyt: 31. tammikuuta 1973 Yukon, Oklahoma, Yhdysvallat
Kuollut: 14. heinäkuuta 2020 (47 vuotta) USP Terre Haute, Terre Haute, Indiana, Yhdysvallat (teloitettu)
Kansalaisuus:   Yhdysvallat
Muut tiedot
Rikokset:  murha
Uhrit:  William Frederick Mueller, Nancy Mueller, Sarah Elizabeth Powell
Vangittu:  17. kesäkuuta 1997
Rangaistus:  kuolema (4. toukokuuta 1999)
Daniel Lewis Lee (31. tammikuuta 1973 – 14. heinäkuuta 2020) oli yhdysvaltalainen rikollinen ja valkoisen ylivallan kannattaja, joka syyllistyi William Frederick Muellerin, Nancy Ann Muellerin, sekä heidän tyttärensä Sarah Elizabeth Powellin murhiin. Lee ja hänen rikoskumppaninsa Chevie Kehoe murhasivat perheen heidän kodissaan Arkansas'ssa 11. tammikuuta 1996.
Liittovaltion viranomaiset pidättivät Leen ja Kehoen 17. kesäkuuta 1997 Utahin Cedar Cityssä. Kehoe tuomittiin elinkautiseen vankeusrangaistukseen ja Lee kuolemaan. Lee teloitettiin myrkkyruiskeella 14. heinäkuuta 2020 Terre Hauten vankilassa. Hänestä tuli ensimmäinen Yhdysvaltain liittovaltion hallinnon teloittama vanki 17 vuoteen.
Daniel Lowey

| Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Maa:   Yhdistynyt kuningaskunta> Miesten köydenveto. |
| --- | --- | --- | --- |
|  Hopeaa | Lontoo 1908 | Köydenveto |  |
Daniel McDonald Lowey (28. lokakuuta 1878 Ramsey – 1951 Liverpool) oli brittiläinen köydenvetäjä ja olympiamitalisti. Hän oli mukana Liverpoolin poliisin joukkueessa, joka sai hopeaa Lontoon olympialaisissa 1908.
Daniel Lindh

Daniel Lindh (3. syyskuuta 1796 Virolahti – 26. lokakuuta 1876 Porvoo) oli suomalainen tuomiorovasti, lääkäri, lehtori ja Tammikuun valiokunnan jäsen.
Lindhin vanhemmat olivat Virolahden suntio Salomon Lindh (k. 1852) ja Elisabet Mattsdotter. Hän kävi Haminan piirikoulua ja Viipurin ja Porvoon lukioita ja pääsi ylioppilaaksi Turussa 1818. Lindh valmistui Turun akatemiasta filosofian kandidaatiksi 1822, filosofian maisteriksi 1823, lääketieteen kandidaatiksi 1825, lääketieteen lisensiaatiksi 1826 ja lääketieteen tohtoriksi 1832. Hänet vihittiin papiksi Porvoon hiippakunnassa 1840. Lindhistä tuli riemumaisteri 1873, kun oli kulunut 50 vuotta maisterin tutkinnon suorittamisesta.
Lindh oli Porvoon lukion filosofian ja luonnonhistorian lehtorina 1827–1852 ja samalla palkkapitäjänsä Lapinjärven kirkkoherrana vuodesta 1843. Hän sai rovastin arvon 1843 ja hänestä tuli Porvoon tuomiorovasti 1852. Lindh oli Tammikuun valiokunnan jäsenenä 1862.
Lindh osti 1850-luvulla Porvoon saaristossa Vessön saaressa sijainneen Stor-Kroksnäsin kartanon. Naapuritilalla kesiään viettänyt Lindhin ystävä ja opettajakollega Johan Ludvig Runeberg oli usein vieraana kartanossa. Lindh myi vuonna 1852 Runebergille Porvoossa Aleksanterinkadun ja Runeberginkadun kulmassa sijainneen kaupunkitalonsa kun hän muutti perheineen Porvoon pappilaan saatuaan nimityksen tuomiorovastiksi.
Daniel Lindh oli naimisissa vuodesta 1837–1860 Anna Charlotta Boijen (k. 1860) kanssa. Heidän lapsiaan olivat porvoolainen oikeusraatimies Anders Teodor Lindh (1833–1904), Porvoon lukion lehtori Daniel August Lindh (1835–1864) ja Porvoon kaupunginlääkäri Albert Lindh (1848–1900).
Daniel Leonhard

| Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Maa:   Saksa> Miesten ammunta. |
| --- | --- | --- | --- |
|  Kultaa | Barcelona 1998 | 25 m olympiapistooli, joukkue |  |
|  Hopeaa | Barcelona 1998 | 25 m olympiapistooli |  |
|  Pronssia | Stavanger 1991 | 10 m ilmapistooli, joukkue |  |
Daniel Leonhard (s. 24. joulukuuta 1972) on saksalainen pistooliampuja.
Daniel Leonhard on saavuttanut MM-kilpailuista yhden kutakin mitalia. Stavangerissa 1991 hän oli mukana voittamassa joukkupronssia Saksalle 10 m ilmapistoolilla. Barcelonassa 1998 Leonhard saavutti 25 m olympiapistoolilla joukkuekultaa ja henkilökohtaista hopeaa.
Del Dettmar

Del Dettmar (s. 20. huhtikuuta 1947 Thornton Heath, Surrey) on englantilainen muusikko, joka parhaiten muistetaan Hawkwind-yhtyeen kosketinsoittajana.
Dettmar toimi alun perin yhtyeen roudarina ja keikkamiksaajana, kunnes Dik Mikin lähdettyä vuonna 1971 Dettmar otettiin yhtyeeseen soittamaan vasta ostettua syntetisaattoria. Dik Mikin palattua samana vuonna takaisin miehet jakoivat kaksistaan vastuun yhtyeen elektronisten soittimien käytöstä.
Dik Mikiin verrattuna Dettmar oli musiikin vakavasti ottava muusikko eikä hän pitänyt yhtyeen huumeidentäytteisestä elämäntavasta. Vuonna 1974 Euroopan kiertueen jälkeen hän lähti yhtyeestä. Dettmar olisi halunnut vaikuttaa enemmän yhtyeen musiikkiin ja hän oli kyllästynyt rooliinsa "avaruustehosteiden" tuottajana.
Eronsa jälkeen hän muutti Kanadaan asumaan ja liittyi kanadalaiseen Melodic Energy Commission -yhtyeeseen. Viime aikoina hän on keikkaillut Nik Turnerin SpaceRitual-yhtyeen kanssa.
Del Dettmarin Hawkwind-aikaisia sävellyksiä ovat muun muassa "One Change", "Electronic No. 1" ja "Goat Willow".
Cà Mau (maakunta)

Maakunta Vietnamin kartalla
Cà Mau on  maakunta Vietnamin eteläisimmässä kärjessä,  Đồng Bằng Sông Cửu Longin alueella. Sen pääkaupunki on Cà Mau. Huhtikuussa 2009 maakunnassa oli noin 1,2 miljoonaa asukasta. Maakunnan pinta-ala on 5 332  km²
Maakunnassa on monia lintujen suojelualueita.
Maakunnan lentoliikennettä palvelee Cà Maun lentoasema, josta on yhteys maan suurimpaan kaupunkiin, Hồ Chí Minhiin.
Aiheesta muualla

Kuvia tai muita tiedostoja aiheesta Cà Mau (maakunta) Wikimedia Commonsissa
Curley (Côte-d’Or)

| Curley |
| --- | --- |
 Pesutalo
 vaakuna
 Curley
 Koordinaatit: 47°12′09″N, 4°54′23″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  5,8 km²
Korkeus:  360 m
Väkiluku (2018):  134 
 – Väestötiheys:  23 as./km²
Kunnan numero:  21217
 
 Kunnan kotisivut 
Infobox OKVirheellinen NIMI-arvo: 
Curley on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 23 kilometriä Beaunen kaupungista pohjoiseen.
Kunnalla ei ole lainkaan omaa kirkkoa. Curleyn nähtävyys on sen pesutalo, sekä lähde mistä se saa vetensä.
Aiheesta muualla

Kuvia tai muita tiedostoja aiheesta Curley (Côte-d’Or) Wikimedia Commonsissa
Cà Mau

| Cà Mau (Thành phố Cà Mau) |
| --- | --- |
 Cà Maun kaupunkia ilmasta katsottuna.
 Cà Mau
 Koordinaatit: 9°11′N, 105°9′E 
Valtio:  Vietnam
Maakunta:  Cà Mau
Pinta-ala:  
 – Maa:  250,3 km²
Väkiluku (2009):  129 896
Infobox OKVirheellinen NIMI-arvo: 
Cà Mau on kaupunki Vietnamin eteläosassa. Se on Cà Maun maakunnan pääkaupunki. Vuoden 2009 väestönlaskennassa kaupungissa oli 129 896 asukasta.
Aiheesta muualla

Kuvia tai muita tiedostoja aiheesta Cà Mau Wikimedia Commonsissa
Charlie Whiting

Charlie Whiting vuonna 2010.
Charles Whiting (12. elokuuta 1952 – 14. maaliskuuta 2019 Melbourne, Australia) oli englantilainen kansainvälisen autoliiton FIA:n kilpailujohtaja. Hän toimi kilpailujohtajana Formula 1 -sarjassa vuodesta 1997 lähtien aina kuolemaansa saakka. Hän siirtyi kansainvälisen autoliiton FIA:n tekniselle osastolle jo vuonna 1988.
Elämäkerta

Whiting asui lähellä Brands Hatchin rataa ja kävi nuorena seuraamassa siellä kilpailuja. Hän opiskeli Borough Polytechnic Institutessa insinööriksi.
Whiting aloitti uransa mekaanikkona vuonna 1968 veljensä Nick Whitingin kanssa. Vuonna 1976 Whiting toimi mekaanikkona britannian Formula 5000 -sarjassa Surtees -tallissa ja vuonna 1977 Hesketh Racing F1 -tallissa. Hän toimi myös päämekaanikkona Brabham -tallissa vuodet 1978-1987, jonka omisti silloin Bernie Ecclestone. Whiting saavutti menestystä Brabhamilla kun Nelson Piquet voitti maailmanmestaruudet vuosina 1981 ja 1983.
Whiting kuoli 14. maaliskuuta Melbournessa 66-vuotiaana keuhkoveritulpan seurauksena.
Aiheesta muualla

Wikimedia Commonsissa on kuvia tai muita tiedostoja aiheesta .
GrandPrix.com
Charlie Whiting Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: id:Charlie Whiting
Käännös suomeksi
Chris Farley

Christopher Crosby "Chris" Farley (s. 15. kesäkuuta 1964, Madison – k. 18. joulukuuta 1997, Chicago) oli yhdysvaltalainen näyttelijä ja koomikko, joka tunnetaan erityisesti roolistaan Saturday Night Live -sketsishow'ssa. Farley kuoli vuonna 1997 kokaiinin ja morfiinin yliannostukseen.
Filmografia

Wayne's World (1992)
Coneheads (1993)
Wayne's World 2 (1993)
Airheads (1994)
Billy Madison (1995)
Tommy Boy (1995)
Black Sheep (1996)
Beverly Hills Ninja (1997)
Jäynäjengi (Dirty Work, 1998)
Almost Heroes (1998)
Aiheesta muualla

Chris Farley Internet Movie Databasessa. (englanniksi)
The Full Throttle Life and Untimely Death of Chris Farley (Arkistoitu – Internet Archive)
Chris Farley Animations
Chris Farley at FindADeath.com (Arkistoitu – Internet Archive)
Chris Farley's Gravesite
Chris Farley's Footprints (Arkistoitu – Internet Archive)
Christina Pickles

Christina Pickles vuonna 1987.
Christina Pickles (s. 17. helmikuuta 1935 Yorkshire) on brittiläissyntyinen näyttelijä. Nykyään hänellä on Yhdysvaltain kansalaisuus.
Picklesillä on ollut rooleja muun muassa televisiosarjoissa Frendit, Diagnoosi: Murha, Murhasta tuli totta, Guiding Light ja Sairaalan syke. Hän on esiintynyt myös elokuvissa, kuten William Shakespearen Romeo ja Julia ja The Wedding Singer.
Pickles on saanut uransa aikana kuusi Emmy-ehdokkuutta, joista viisi tuli roolista Sairaalan sykkeestä ja yksi Frendeistä. Hänellä on kaksi lasta, poika ja tytär.
Aiheesta muualla

Christina Pickles Internet Movie Databasessa. (englanniksi)
Christina Piper

| Christina Piper |
| --- | --- |
 David Klöcker Ehrenstrahlin maalaama muotokuva.
Henkilötiedot
Syntynyt: 1673
Kuollut: 25. maaliskuuta 1752
Puoliso:  Carl Piper
Christina Piper (o.s. Törnflycht; 1673 – 25. maaliskuuta 1752) oli ruotsalainen kreivitär. Hänen isänsä oli vauras liikemies Olof Törnflycht ja puoliso kreivi Carl Piper. Miehensä ollessa sodassa ja kuoltua Piper hoiti tämän omaisuutta menestyksekkäästi.
Piperit saivat yhdeksän lasta, joista neljä kuoli pieninä. Christina Piper on haudattu sukuhautaan Ängsön kirkkoon.
Aiheesta muualla

Kuvia tai muita tiedostoja aiheesta Christina Piper Wikimedia Commonsissa
Buffonin neula

Neula a leikkaa viivan, b ei leikkaa.
Buffonin neula oli ensimmäinen[lähde? ] geometrisen todennäköisyyden ongelma. Oletetaan, että lattia on tehty yhdensuuntaisista ja samanlevyisistä laudoista. Mikä on todennäköisyys, että lattialle pudotettu neula leikkaa laudan reunan eli putoaa useamman kuin yhden laudan päälle?
Tämän kysymyksen esitti ensimmäisen kerran kreivi Georges Leclerc de Buffon 1700-luvulla.
Matemaattinen formulointi

Neula, jonka pituus on l, pudotetaan tasolle, jossa on yhdensuuntaisia suoria, joiden etäisyys on t. Millä todennäköisyydellä neula leikkaa suoran?
Ratkaisu

Olkoon x etäisyys neulan keskipisteestä lähimpään suoraan ja θ neulan ja suoran välinen kulma.
Neulan keskipisteen etäisyys lähimpään suoraan on enintään t/2 ja kaikki etäisyydet ovat yhtä todennäköisiä, joten x:n tiheysfunktio välillä 0 ja 2/t on
{\begin{cases}{\frac {2}{t}}&:\ 0\leq x\leq {\frac {t}{2}}\\0&:{\text{muualla.}}\end{cases}}
Vastaavasti kulman θ tiheysfunktio on
{\begin{cases}{\frac {2}{\pi }}&:\ 0\leq \theta \leq {\frac {\pi }{2}}\\0&:{\text{muualla.}}\end{cases}}
Koska x ja θ eivät ole toisistaan riippuvaisia, voidaan tiheysfunktiot yhdistää
{\begin{cases}{\frac {4}{t\pi }}&:\ 0\leq x\leq {\frac {t}{2}},\ 0\leq \theta \leq {\frac {\pi }{2}}\\0&:{\text{muualla.}}\end{cases}}
Trigonometriaa käyttämällä näemme että neula leikkaa suoran, jos
x\leq {\frac {l}{2}}\sin \theta .
Ratkaisu > Tapaus 1: Lyhyt neula

Oletetaan että neulan pituus l on pienempi kuin suorien etäisyys t. Kaikista mahdollisista neulan asennoista olemme kiinnostuneet niistä, joissa  x\leq {\frac {l}{2}}\sin \theta ..
Integroimalla yhdistettyä tiheysfunktiota saadaan todennäköisyydeksi P(neula leikkaa suoran)
Ratkaisu > Tapaus 2: Pitkä neula

Oletetaan että  l>t. Nyt integroimalla yhdistettyä tiheysfunktiota saadaan:
missä  m(\theta ) on Minimi  [(l/2)\sin \theta  ,  t/2].
Suorittamalla integroinnin näemme, että kun  t<l, todennäköisyys että neula leikkaa suoran on
tai
Toisen lausekkeen ensimmäinen termi kertoo todennäköisyyden, jolla neulan kulma on sellainen, että se leikkaa suoran x:stä riippumatta. Vastaavasti toinen termi kertoo todennäköisyyden, jolla neula tippuu kulmaan, jossa x:llä on väliä ja neula leikkaa suoran.
π: kokeellinen määrittäminen

Italialainen matemaatikko Lazzarini suoritti kokeen 1901, jossa hän laittoi koneen heittämään tikkua 3408 kertaa. Hän sai tulokseksi  P(tulitikku\ leikkaa\ viivan)={\frac {1808}{3408}}.
Jos ratkaistaan  \pi ={\frac {2l}{{P}t}}. ja sijoitetaan Lazzarinin määrittämän likiarvon P:lle, saadaan : \pi =3,1415929, joka on oikein kuuden desimaalin tarkkuudella. 
Koe on herättänyt paljon epäilyksiä, sillä Lazzarinin valitsemat 3408 ja 5/6 johtavat suoraan hyvin tunnettuun piin likiarvoon   \pi ={\frac {355}{113}}.(  3408{\frac {5}{6}}, on 355:n monikerta.selvennä)
Tulitikkukoe

Olkoon alustassa sen päästä päähän ulottuvia yhdensuuntaisia viivoja, joiden välinen etäisyys on kaksi kertaa käytettävien tulitikkujen pituus.Tulitikkukokeessa tarkastellaan todennäköisyyttä sille, että heitettäessä tulitikkua alustalle se leikkaa jonkin alustan viivoista. Todennäköisyys yhtä tikkua heitettäessä on
Tästä saadaan
Nyt voidaan kokeellisesti määrittää todennäköisyys sille, että tikku leikkaa viivan heittämällä tikkua tarpeeksi monta kertaa. Kokeellinen todennäköisyys saadaan laskettua jakamalla onnistuneiden heittojen määrä kaikkien heittojen määrällä, eli
Arvio piille saadaan lasketun todennäköisyyden käänteislukuna.
Aiheesta muualla

Buffon's Needle cut-the-knot
Math Surprises: Buffon's Noodle cut-the-knot
MSTE: Buffon's Needle
Buffon's Needle Java Applet
Estimating PI Visualization (Flash)
Buffon's needle: fun and fundamentals (presentation) slideshare
Animations for the Simulation of Buffon's Needle (Arkistoitu – Internet Archive) Yihui Xie
3D Physical Animation Java Applet Jeffrey Ventrella
Padilla, Tony: ∏ Pi and Buffon's Needle Numberphile. Brady Haran. Arkistoitu 17.5.2013. Viitattu 11.9.2013.
Cáceres (maakunta)

Cáceres on maakunta läntisessä Espanjassa Extremaduran itsehallintoalueen pohjoisosassa. Sen rajanaapureita ovat Portugali sekä Salamancan, Ávilan, Toledon ja Badajozin maakunnat.
Cáceresin väkiluku on 400 036 (vuonna 2017) ja pinta-ala 19 868 neliökilometriä. Viidennes väestöstä asuu pääkaupungissa Cáceresissa. Toinen tärkeä kaupunki on Plasencia.
Aiheesta muualla

Kuvia tai muita tiedostoja aiheesta Cáceres (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Cute

| °C-ute |
| --- | --- |

 Cute Japan Expossa vuonna 2014  (Vas. oik.) Maimi Yajima, Saki Nakajima, Airi Suzuki, Chisato Okai ja Mai Hagiwara
Tiedot
Toiminnassa:  2005–2017
Tyylilaji:  J-pop
Kotipaikka:   Tokio, Japani
Laulukieli:  japani
Entiset jäsenet:  Maimi Yajima Saki Nakajima Airi Suzuki Chisato Okai Mai Hagiwara Megumi Murakami Kanna Arihara Erika Umeda
Levy-yhtiö:  Zetima
Infobox OKNimi-testi OK: 
Cute (/kjuːto/, tyyliteltynä °C-ute) oli japanilainen tyttöryhmä, joka kuului Hello! Projectiin. Ryhmä muodostettiin jo 2005, mutta se debytoi varsinaisesti vasta vuonna 2007 "Sakura Chirari" singlellä. Cute oli alun perin kahdeksanjäseninen, mutta 2009 vuoden loppupuolella siitä tuli viisijäseninen.
Vuonna 2007 Cute sai parhaan uuden tulokkaan Japan Record Award -palkinnon ja nousi yhdeksi suosituimmista idoliryhmistä. Yhtye konsertoi myös ulkomailla, muun muassa Taiwanilla ja Hongkongissa. Yhtye hajosi vuonna 2017 julkaistuaan kolmannen kokoelmalevynsä.
Jäsenet > Jäsenet hajoamisen aikaan (2017)

| Nimi | Syntymäpäivä | Jäsenväri | Muuta |
| --- | --- | --- | --- |
| Maimi Yajima | 7. helmikuuta 1992 |      punainen | johtaja (2005–2017) |
| Saki Nakajima | 5. helmikuuta 1994 |      sininen |  |
| Airi Suzuki | 12. huhtikuuta 1994 |      vaaleanpunainen | Aloitti soolouransa ryhmän hajoamisen jälkeen keväällä 2018. |
| Chisato Okai | 21. kesäkuuta 1994 |      vihreä |  |
| Mai Hagiwara | 7. helmikuuta 1996 |      keltainen |  |
Jäsenet > Valmistuneet jäsenet (2006–2009)

| Nimi | Syntymäpäivä | Muuta |
| --- | --- | --- |
| Megumi Murakami | 6. kesäkuuta 1992 | Erosi 31. lokakuuta 2006 jatkaakseen koulunkäyntiään normaalisti. |
| Kanna Arihara | 15. kesäkuuta 1993 | Erosi 9. heinäkuuta 2009 terveydellisistä syistä ja jatkaakseen koulunkäyntiään. |
| Erika Umeda | 24. toukokuuta 1991 | Valmistui 25. lokakuuta 2009 tullakseen malliksi. |
Historia > 2002–2004: Hello! Project Kids

Hello! Project Kids koe-esiintymisten voittajat julkistettiin 30. kesäkuuta 2002. Jäsenet esiintyivät pienissä ryhmissä eri tv-sarjoissa, mutta pian puolet jäsenistä valittiin uuteen Hello! Project ryhmään Berryz kōbō. Alun perin oli tarkoituksena, että uuden ryhmän jäsenet vaihtelisivat, mutta ideasta luovuttiin.
Historia > 2005–2006: Cute

Lopuista Hello! Project Kidseistä päätettiin tehdä lopulta myös uusi ryhmä. Cuten jäsenet julkistettiin 11. kesäkuuta 2005, ja siihen kuului Erika Umeda, Maimi Yajima, Megumi Murakami, Saki Nakajima, Airi Suzuki, Chisato Okai ja Mai Hagiwara.
Hello Pro Egg -harjoitteluryhmän jäsen Kanna Arihara liitettiin osaksi Cutea 2. tammikuuta 2006. Megumi Murakami erosi ryhmästä 31. lokakuuta 2006 opiskeluidensa takia.
Historia > 2007–2008: Varsinainen debyytti

Cute julkaisi esikoissinglensä "Sakura Chirari" 21. helmikuuta 2007. Saman vuoden lokakuussa ryhmä voitti parhaan uuden tulokkaan palkinnon Japan Record Awardseissa. Cute osallistui myös Kouhaku Uta Gasseniin vuoden lopussa yhdessä Morning Musumen ja Berryz kōbōn kanssa.
Historia > 2009: Ariharan ja Umedan lähtö

Kanna Arihara erosi Cutesta 10. heinäkuuta 2009. Erika Umeda valmistui ryhmästä 25. lokakuuta tullakseen malliksi. Hän oli myös ainut Cuten jäsen, jolle pidettiin valmistumisseremonia. Umedan lähdön jälkeen ryhmä vaihtoi jäsenvärinsä.
Historia > 2010–2012: YouTubeen siirtyminen

Cute julkaisi viisi singleä vuonna 2010. "Momoiro Sparkling" oli Oricon Chartin Top 30-listalla kaksi viikkoa. Cute avasi YouTube-kanavansa 15. lokakuuta 2010.
Cute julkaisi ensimmäisen yhteissinglensä Berryz kōbōn kanssa marraskuussa 2011.
Cuten 18. single "Kimi wa Jitensha Watashi wa Densha de Kitaku" julkaistiin huhtikuussa 2012, ja siitä tuli ryhmän myydyin single. Cute julkaisi toisen yhteissinglen Berryz kōbōn kanssa kesäkuussa 2012.
Historia > 2013–2015: Ensimmäinen konsertti ulkomailla, Nippon Budokan ja 10-vuotisjuhlavuosi

Cute piti ensimmäisen konserttinsa ulkomailla, Ranskassa 5. heinäkuuta 2013. Ryhmä piti myös ensimmäisen Nippon Budokan konserttinsa 9.-10. syyskuuta 2013.
Cute teki yhteistyötä Reebookin kanssa vuonna 2014. Ryhmän 24. single "Kokoro no Sakebi wo Uta ni Shitemita / Love take it all" toimi Your Reebok x ℃-ute-kampajan tunnusmusiikkina.
Cute julkaisi 27. singlensä "The Middle Management ~Josei Chuukan Kanrishoku~ / Gamusha LIFE / Tsugi no Kado wo Magare" 1. huhtikuuta 2015 juhlistaakseen 10-vuotisjuhlavuottaan.
Historia > 2016–2017: Ryhmän hajoaminen

Cute teki virallisen ilmoituksen ryhmän hajoamisesta 19. elokuuta 2016.
Ryhmä julkaisi viimeisen singlensä "To Tomorrow / Final Squall / The Curtain Rises" 29. maaliskuuta 2017. Cute piti viimeisen konserttinsa Saitamassa 12. kesäkuuta 2017. Kaikki Cuten entiset jäsenet tulivat katsomaan konserttia.
Diskografia > Studioalbumit

Cutie Queen Vol. 1
2 mini: ikiru to iu chikara
3rd: Love Escalation!
4 akogare My Star
Shocking 5
Chō Wonderful! 6
Dai-nanashō 'utsukushikutte gomen ne'
8 Queen of J-pop
°Cmaj9
Diskografia > Kokoelma-albumit

Cute na n’desu! Zen-single atsumechaimashita! 1
2 Cute shinsei naru Best Album
Complete Single Collection
Diskografia > Indie-singlet

"Massara Blue Jeans"
"Soku Dakishimete"
"Ōki na Ai de Motenashite"
"Wakkyanai (Z)"